Diari Oficial de la Generalitat Valenciana


Sumari del DOGV 5482, del 02-04-2007 (2007/3599)

Informació pública dels projectes de reparcel·lació de les unitats d'execució 6, 7 i 8 del Pla General d'Ordenació Urbana de Sagunt.
------------------------------------------------------------------------------------------------------------------------------------

### Dades del document

Número de DOGV
:   5482

Data del DOGV
:   02-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3599


Data del document
:   13-02-2007

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * pla d'urbanisme
    * administració local

Li notifique la Resolució del regidor delegat d'Urbanisme número 0033, de data 8 de febrer del 2007, que diu literalment el següent:  
Assumpte: Informació pública dels projectes de reparcel·lació de les unitats d'execució 6, 7 i 8 del Pla General d'Ordenació Urbana de Sagunt. Exp. 32/9188 ZF.  
Vist que mitjançant un acord plenari de data 24 de febrer del 2005, es va procedir a l'aprovació i adjudicació definitiva del PAI de les unitats d'execució 6, 7 i 8 del Pla General d'Ordenació Urbana.  
Vist que l'agent urbanitzador presenta amb data 2 de febrer del 2007, número de registre d'entrada 6.306, els projectes de reparcel·lació corresponents a les tres unitats d'execució indicades.  
Que en relació amb la dita documentació és necessari realitzar algunes precisions, que s'enumeren:  
1. Respecte dels canvis de titularitat.  
Perquè es puga ser tinguts en compte com a titulars de les parcel·les d'aportació i de les corresponents de resultat no és suficient amb l'exhibició ni al·legació de l'existència d'un contracte de dret privat de compra sobre la finca, sinó que com a mínim s'haurà de presentar escriptura pública, encara que estiga pendent d'inscripció registral. En cas contrari hauran de figurar formalment aquells que siguen els titulars registrals actualment. El document refós de la reparcel·lació haurà d'ajustar-se a esta indicació.  
D'altra banda, s'hauran d'adjuntar còpia de les actes d'expropiació per part de la Conselleria de Territori.  
2. Respecte del tractament de l'IVA i altres impostos de titularitat no municipal.  
Este ajuntament en el seu acord d'aprovació administrativa del projecte de reparcel·lació no entra a prejutjar la correcció en l'execució del dret fiscal, extrem que correspon fiscalitzar a l'administració tributària. Per tant, encara que figuren en documentació municipal, no suposen un mandat imperatiu per part de l'Ajuntament sobre un extrem en què no es té competència decisòria.  
Així a títol d'exemple s'indicarà que segons interpretació de l'administració tributària estatal les indemnitzacions per volades sí que generen IVA. Este ajuntament pot interpretar que és incorrecte perquè legalment la dita indemnització té la mateixa naturalesa que un preu just. No obstant això no és eixa la interpretació que fa l'administració aplicadora de la llei tributària.   
Extrem que s'assenyala expressament en el present acord als efectes oportuns de què tots els subjectes passius no atribuïsquen caràcter vinculant al document de reparcel·lació sobre este extrem perquè no en té.  
3. Dissolució de proindivisos.  
Com molt bé diu el projecte de reparcel·lació, cal ajustar-se durant el període d'informació pública al desig exprés d'aquells copropietaris que disposen d'una quota de participació en la copropietat d'origen suficient com per a obtindre una parcel·la d'adjudicació independent. En conseqüència, atesos els termes de la proposta, s'aclarix que en tots els proindivisos que tinguen el seu origen en la parcel·la d'aportació, tindrà preferència la voluntat de dissolució i formació d'adjudicacions independents (si fóra legalment possible) d'algun dels copropietaris enfront dels requeriments de dissolució d'oferta vinculant de qualsevol altre copropietari.  
4. Respecte de la idoneïtat de les dimensions de les parcel·les destinades a C.T., així com de la seua ubicació i configuració com a parcel·la independent.  
Estes es xifren en 40 m² cada una d'elles. Serà precís que per part de l'empresa subministradora es manifeste bé de forma individualitzada o bé en el context de la subscripció de l'oportú conveni a formalitzar amb l'agent urbanitzador o a través de l'emissió de l'oportú informe tècnic favorable que estes són de dimensions suficients per a albergar els C.T. i que no s'imposen condicionants addicionals a les parcel·les limítrofes. Els mateixos pronunciaments cal fer respecte de la seua ubicació concreta.  
No s'admeten estes com a parcel·les independents sinó que formaran part de la unitat jurídica de la parcel·la edificable que els rodeja. Estes, que ara tindran una superfície superior, però no major edificabilitat, hauran de descriure entre les seues càrregues la corresponent servitud a favor de l'empresa subministradora. En conseqüència els propietaris de la parcel·la C de la UE 8 i la parcel·la C de la UE 6 hauran de ser conscients que el refós del projecte de reparcel·lació contemplarà en sengles adjudicacions la dita càrrega, així com una nova superfície, encara que mantenint la mateixa edificabilitat.  
D'altra banda, es recorda que ja en l'acord d'aprovació del PAI, de data 24.2 2005 es va fixar com a condicionant que "S'haurà de preveure els centres de transformació d'obra civil per a la seua posterior integració en l'edificació i no els prefabricats previstos ja que estos condicionen en excés l'aprofitament de la parcel·la en què s'ubiquen. De la mateixa manera haurà de justificar la disponibilitat dels terrenys que s'ocupen i reflectir les càrregues corresponents a la instal·lació". La solució que es preveu en la proposta de projecte de reparcel·lació, al configurar-les com a parcel·les independents, xocaria amb esta exigència obligada d'integració en l'edifici futur. El fet que ara siga una servitud d'una parcel·la edificable major fa mantindre la persistència d'este condicionant. Els C.T propis de la urbanització hauran d'executar-se tal com es van exigir en l'acord d'aprovació del PAI.  
5. Respecte de l'adjudicació C de la UE núm. 7.  
S'ha de corregir la imprecisió que figura en el primer paràgraf que la qualifica com a parcel·la edificable. Com molt bé indica eixa mateixa descripció, més avant, és edificable si s'agrega a la resta de la parcel·la, fora de la unitat, formant una unitat jurídica.  
Ateses les peculiaritats d'esta i les raons que la motiven, i a l'efecte que la construcció preexistent quede legalitzada (s'han obert finestres en la planta baixa), serà necessari que s'acredite si és necessària la imposició d'alguna servitud limitadora en la parcel·la limítrofa, l'adjudicació B de la mateixa unitat, que sense restringir edificabilitat de cap tipus, no obstant això permeta conciliar tots els drets en joc. El document refós haurà d'acreditar este extrem i quina seria la superfície d'eixa limitació. L'adjudicatari de la parcel·la B de la UE núm. 7 ha de ser conscient que el text refós del present projecte figurarà la descripció d'una càrrega consistent en la imposició de la servitud corresponent.  
6. Respecte de l'existència d'errors en la descripció de les parcel·les de resultat.  
És necessari canviar la fitxa de la finca d'adjudicació "J" de la UE núm. 6, a la qual correspon una edificabilitat d'1.356,96 m² sostre, tal com sí que figura en els plànols.  
7. Respecte de les garanties.  
S'haurà de procedir a la descriure l'afecció registral d'aquelles parcel·les sobre les quals no s'haja constituït fins a la data garantia financera en recompensa de les quotes d'urbanització.  
Respecte d'aquelles que percep l'agent urbanitzador en concepte de retribució en espècie, la garantia a constituir sobre estes ho ha de ser en els termes específics que assenyala l'art. 66 de la LRAU.  
8. Respecte de les fitxes d'adjudicació:  
En la descripció individualitzada de les parcel·les de resultat que es va inscriure en el registre de la propietat haurà de figurar expressament el nombre màxim d'habitatges.  
Atés que el projecte de reparcel·lació haurà d'ajustar-se a les actuacions prèvies a la seua aprovació, seguint les pautes de l'article 169 i següents de la Llei 16/05 Urbanística Valenciana, en relació el els articles 394 i següents del Reglament d'Ordenació i Gestió Territorial i Urbanística.  
Atés que l'alcaldessa presidenta exercix, entre altres, les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/81, de 2 d'abril de Bases de Règim Local.  
Atés que mitjançant una resolució de l'Alcaldia de data 3 de novembre del 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.  
A la vista del que s'ha exposat anteriorment, resolc:  
Primer. Sotmetre al tràmit d'informació pública els tres projectes de reparcel·lació de les unitats d'execució 6, 7 i 8 del Pla General d'Ordenació Urbana de Sagunt de data d'entrada en este ajuntament 2 de febrer del 2007, número RE 6306, mitjançant un edicte publicat en un diari d'informació general editat en la Comunitat Valenciana i, posteriorment o simultàniament, en el Diari Oficial de la Comunitat Valenciana, i comunicar-li la possibilitat de formular al·legacions durant el termini d'un mes, comptats des de la publicació de l'edicte en el Diari Oficial de la Comunitat Valenciana.  
Segon. Remetre avís amb el seu contingut als titulars registrals i cadastrals afectats per l'actuació.  
Sagunt, 13 de febrer de 2007.- L'alcaldessa: Gloria Calero Albal.